Salta
<s>Salta je grad i općina od 520,683 stanovnika na krajnjem sjeverozapadu Argentine u Provinciji Salta u kojoj je administrativni centar.</s>

<s>Aglomeracija Gran Salta ima 644,400 stanovnika</s>

<s>Karakteristike 
Salta se prostire u navodnjavanoj dolini Lerme u Andama, na izvorištu rijeke Salado.</s><s>Od glavnog grada Buenos Airesa je udaljena 1,465 km sjeverozapadno.</s>

<s>Historija</s>

<s>Grad je osnovao pod imenom San Felipe del Valle de Lerma u aprilu 1582. konkvistador Hernando de Lerma.</s><s>Osnovan je po nalogu vicekralja Perua - Francisca de Toleda, da se osigura put do rudnika srebra u bolivijskom Potosíju.</s>

<s>Za Vicekraljevstva Peru Salta je izrastao u trgovište poznato po velikim stočarskim sajmovima.</s>

<s>Kod Salte se 1813. za vrijeme Borbe za nezavisnost odvila bitka u kojoj su oslobodilačke snage generala Manuela Belgrana pobjedile kolonijalne snage i prislile da kapituliraju.</s>

<s>I pored brojnih potresa koje je doživio grad još uvijek ima puno zgrada iz kolonijalnih vremena, među njima i katedralu.</s><s>Česti potresi su toliko obilježili Saltu da ima i festival Fiesta del Milagro (Čudesno slavlje), posvećen jednom naročito jakom iz 1692., on se održava svake godine u septembru.</s><s>Drugi festival održava se 17. juna u čast generala Martína Güemesa, vođe gauča u Borbe za nezavisnost (1814.-1821.).</s>

<s>Od 1967. kad je osnovan Katolički univerzitet je i studentski grad.</s>

<s>Privreda i transport  
Privreda današnjeg grada bazira se na raznovrsnoj ratarstvu, stočarstvu, šumarstvu i rudarstvu.</s><s>Uz to je i popularna turistička destinacija radi termalnih izvora u okolici.</s><s>Pored tog profilirao se i kao centar za arheološka istraživanja Carstvo Inka i drugih pretkolumbovskih kultura.</s>

<s>Cestama je povezan sa gradovima u Argentini, Boliviji i Čileu, a ima i aerodrom (ICAO:4E ), 7 km od centra grada sa redovnim letovima prema većim argentinskim gradovima.</s>

<s>Izvori</s>

<s>Vanjske veze</s>

<s>Municipalidad Salta (službene stranice)</s>

<s>Gradovi u Argentini</s>

